Eesti Vabariigi äsjase 91. sünnipäeva puhul tuli ühel fotosaidi Flickr kasutajaist - nimega lessake - suurepärane mõte koguda üle maailma inimestelt fotosid, mille põhimotiivis leidub sinimustvalge värvikooslus. Ülalolev pilt "I'm Independant!" on neist ainult üks. Tänan foto autorit Sharon Cooperit Hitchinist Inglismaalt lahke loa eest pilti siin blogis näidata. Flickri kasutajate põnevatest piltidest on minu lemmikud veel näiteks see ning too ja selline pluss mitmed teised. Kõik üle 200 foto on näha siin. SMV ruulib täiega, ning on üldse silmale meeldiv, mitte ainult lipu tarvis sobiv trikoloor.